**Ministru kabineta rīkojuma projekta "Par Latvijas Republikas kandidatūru Eiropas Komisijas locekļa amatam" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Līguma par Eiropas Savienību (turpmāk – Līgums) 17. panta 7. punkta otrā daļa nosaka, ka Eiropas Komisijas (EK) locekļus Padome iesaka iecelt amatā, pamatojoties uz dalībvalstu ierosinājumiem. Ņemot vērā minēto, ir sagatavots Ministru kabineta rīkojuma projekts "Par Latvijas Republikas kandidatūru Eiropas Komisijas locekļa amatam" |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līguma 17. panta 3. punkta pirmā daļa nosaka, ka EK pilnvaru termiņš ir pieci gadi. Pašreizējo EK locekļu pilnvaru laiks beidzas 2014. gada 31. oktobrī. Līguma 17. panta 7. punkta otrā daļa paredz, ka Eiropas Savienības (ES) Padome, savstarpēji vienojoties ar ievēlēto EK priekšsēdētāju, pieņem to pārējo personu sarakstu, kuras tā iesaka iecelt par EK locekļiem. Tos izraugās, balstoties uz dalībvalstu ierosinājumiem.  Līdz ar to Latvijai ir jāizvirza kandidāts EK locekļa amatam. Līgums arī paredz, ka, izvēloties kandidātu, ir jāievēro Līguma 17. panta 3. punkta otrā daļa, kas nosaka, ka EK locekļus izraugās, pamatojoties uz viņu vispārējo kompetenci un uzticību Eiropas idejai, no tādu personu vidus, kuru neatkarība nav apšaubāma.  EK locekļa amatam tiek virzīts bijušais Latvijas Republikas Ministru prezidents Valdis Dombrovskis.  Latvijas Republikas Eiropas lietu komisija 2014. gada 29. maija sēdē ir izskatījusi jautājumu par Latvijas Republikas kandidatūru Eiropas Komisijas locekļa amatam un paudusi atbalstu Valda Dombrovska kandidatūrai |
| 3. | Projekta izstrādē iesaistītās institūcijas | Rīkojuma projekta izstrādē piedalījās Ārlietu ministrija |
| 4. | Cita informācija | Nav |

Anotācijas II–VII sadaļa uz projektu nav attiecināma.

Ministru prezidenteLaimdota Straujuma

Valsts kancelejas direktora vietā –

direktora vietnieka tiesību aktu lietās,

Juridiskā departamenta vadītāja

pienākumu izpildītāja \_\_\_\_\_\_\_\_\_\_\_\_\_\_\_\_\_\_\_\_ Inese Gailīte

29.05.14. 12:45

283

A.Balode

Tālr.67082821

alise.balode@mk.gov.lv